**Åse Svenheim Drivenes** (født 3. januar 1977) er en dokumentarfilmregissør fra Tromsø.

Dokumentarfilmer
----------------

### Vår mann i Kirkenes (2010)

Hennes regidebut var *Vår mann i Kirkenes* som hadde premiere under Tromsø Internasjonale Filmfestival i 2010. Filmen handler om den garvede journalisten Hallgeir i lokalavisen Finnmarken, Etter sterk kritikk fra en av sine mest trofaste lesere, innser journalisten at lokalavisa Finnmarken ikke lenger er hva den var. Når hans nye, ferske kollega blir satt til å dekke årets begivenhet innser den garvede pressemannen at hans dager er talte og det på tide å løfte blikket. Det er ikke så lett når man er over 50 og med godt inngrodde vaner. Men finnmarkingen stiller ikke sitt lys under en skjeppe! Der det er liv er det mat. Der det er mat er det muligheter! Dokumentaren følger Hallgeirs store vendepunkt.

### I am Kuba (2014)

Hennes andre dokumentarfilm *I am Kuba* fra 2014 har blitt solgt til en rekke land og hadde norsk premiere under Tromsø Internasjonale Filmfestival hvor den vant Tromsøpalmen for beste dokumentarfilm. *I am Kuba* handler om det polske brødreparet Kuba og Mikolaj som må klare seg alene hjemme i Polen mens foreldrene drar til utlandet for å tjene til livets opphold. Filmen ble vist på NRK i mars 2015 og har vunnet flere priser, blant dem Die Grosse Klappe, Polish Tadeusz-Mazowiecki-Journalistenpreis og Ildflue-prisen for beste korte/mellomlange Dokumentarfilm fra Den Norske Dokumentarfilmfestivalen

### Maiko's Dance (2015)

Drivenes' tredje film *Maiko's Dance* (alternativ tittel *Maiko: Dancing Child)* er en dokumentar om ballettdanseren Maiko Nishino. Maiko (31) har gjennom beintøff trening og hard disiplin nådd toppen av sin karriere som prima ballerina i den Norske Nasjonalballetten. Som ballettdanser har hun oppnådd mye, men drømmer om å nå enda lengre. Samtidig er Maiko er på et sted i livet hvor  hun lengter etter et barn. Filmen fanger Maiko på et brytningspunkt i livet hvor hun kjemper for å holde seg på toppen og følge egne personlige drømmer.

Filmografi
----------

* 2015: *Maiko's Dance*
* 2013: *I am Kuba*
* 2010: *Our Man in Kirkenes*

Referanser
----------

1. ↑   Det tyske nasjonalbibliotekets katalog, GND-ID 1061382605, besøkt 30. mai 2020[Hentet fra Wikidata]
2. ↑   filmportal.de, Filmportal-ID 1bb6ebaee1834245b83a66103dee2d60, besøkt 9. oktober 2017[Hentet fra Wikidata]
3. ↑   Det tyske nasjonalbibliotekets katalog, GND-ID 1061382605, besøkt 10. juni 2020[Hentet fra Wikidata]
4. ↑  «"Vår mann i Kirkenes" (trailer)». Filmproduksjonsselskapet Sant & Usant. Besøkt 15.09.2016.
5. ↑  «About "I am Kuba"». Filmproduksjonsselskapet Sant & Usant. Arkivert fra originalen 19. september 2016. Besøkt 15.09.2016.
6. ↑  «Om "I am Kuba" på NRKs nettsider». NRK. Besøkt 15.09.2016.
7. ↑  «NRK Dagsrevyen 19. mars 2015 (innslaget starter 19:27 minutter inn i sendingen)». NRK. 19.03.2015. Besøkt 15.09.2016.
8. ↑  «Maiko's Dance/Maiko: Dancing Child)». Wide House (www.widehouse.org). Arkivert fra originalen 27. august 2016. Besøkt 15.09.2016.
9. ↑  «I am Kuba». Filmproduksjonsselskapet Sant & Usant. Arkivert fra originalen 19. september 2016. Besøkt 15.09.2016.

Kilder
------

* Vår mann i Kirkenes Bergen internasjonale filmfestival 20.-27. oktober 2010

Eksterne lenker
---------------

* (en) Åse Svenheim Drivenes på Internet Movie Database Rediger på Wikidata

* (no) Åse Svenheim Drivenes hos Sceneweb Rediger på Wikidata

* (en) Åse Svenheim Drivenes på AllMovie Rediger på Wikidata

* (en) Åse Svenheim Drivenes hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |